
Parlamentul  României

Camera  Deputaţilor
Comisia pentru sănătate  şi familie
                Nr. 28 / 286/ 5 decembrie 2011          
BIROULUI PERMANENT 

AL

CAMEREI DEPUTAŢILOR,
   Vă înaintăm raportul asupra propunerii legislative pentru modificarea şi completarea art.10 din Legea nr.458/2002 privind calitatea apei potabile (Plx 587/2011),  respinsă de Senat în şedinţa din 31 octombrie 2011, în calitate de primă Cameră sesizată  şi  trimisă Comisiei pentru sănătate şi familie cu adresa  nr.Pl.x 587 din 7 noiembrie 2011, Camera Deputaţilor fiind Cameră decizională. 
La întocmirea raportului, comisia a avut în vedere:

· avizul Consiliului Legislativ nr.529/10.05.2011;

· avizul favorabil al Comisiei juridice, de disciplină şi imunităţi nr. Plx587 din 14 noiembrie 2011;

· avizul negativ al Comisiei pentru administraţie publică, amenajarea teritoriului şi echilibru ecologic nr.26/463 din 15 noiembrie 2011
· punctul de vedere al Minsterului Sănătăţii nr.68514/29.11.2011
În raport de obiectul şi conţinutul său, proiectul de Lege   face parte din categoria legilor ordinare. 

PREŞEDINTE,

Rodica Nassar                                            

Parlamentul  României

Camera  Deputaţilor
Comisia pentru sănătate  şi familie
                                                                                        Nr. 28/286 /5 decembrie 2011
R A P O R T  

asupra propunerii legislative pentru modificarea şi completarea art.10 din Legea nr.458/2002

 privind calitatea apei potabile (Plx 587/2011)
1. Cu adresa nr. Pl.x 587 din 7 noiembrie 2011, Comisia pentru sănătate şi familie a fost sesizată, în fond, în conformitate cu prevederile art.95 din Regulamentul Camerei Deputaţilor, republicat, cu dezbaterea  propunerii legislative pentru modificarea şi completarea art.10 din Legea nr.458/2002 privind calitatea apei potabile, respinsă de Senat în şedinţa din 31 octombrie 2011, în calitate de primă Cameră sesizată, Camera Deputaţilor fiind Cameră decizională. 

La întocmirea raportului, comisia a avut în vedere:

· avizul Consiliului Legislativ nr.529/10.05.2011;

· avizul favorabil al Comisiei juridice, de disciplină şi imunităţi nr. Plx587 din 14 noiembrie 2011;

· avizul negativ al Comisiei pentru administraţie publică, amenajarea teritoriului şi echilibru ecologic nr.26/463 din 15 noiembrie 2011;
· punctul de vedere al Minsterului Sănătăţii nr.68514/29.11.2011

 2. Propunerea legislativă are ca obiect de reglementare modificarea şi completarea art.10 din Legea nr.458/2002 privind calitatea apei potabile, cu modificările şi completările ulterioare, în sensul ca apa potabilă îmbuteliată în sticle sau în alte recipiente să fie pusă în consum cu respectarea prevederilor privind ambalarea şi etichetarea produselor alimentare şi cu obligaţia înscrierii pe etichetă a conţinutului de nitraţi şi nitriţi, exprimat în mg/l.

3. Comisia pentru sănătate şi familie a dezbătut proiectul de lege menţionat, în şedinţa din 29 noiembrie 2011. La şedinţa comisiei au participat 17 deputaţi din cei 17 membri ai comisiei. Din partea Ministerului Sănătăţii a participat, în calitate de invitat, doamna Teodor Corina, consilier cabinet secretar de stat.   Raportul comisiei a fost adoptat cu 10 voturi pentru, 3 voturi împotrivă şi 1 abţinere.

4. În urma dezbaterilor, Comisia pentru sănătate şi familie propune plenului Camerei Deputaţilor adoptarea  propunerii legislative pentru modificarea şi completarea art.10 din Legea nr.458/2002 privind calitatea apei potabile, cu amendamentele prevăzute în anexă.

În raport de obiectul şi conţinutul său, proiectul de lege face parte din categoria legilor ordinare.
ANEXĂ                                                                                                                   
I. AMENDAMENTE ADMISE

	Nr. crt.
	Text act normativ de bază
	Text iniţiativă legislativă
	Text propus de Comisie

(autorul amendamentului)
	Motivarea amendamentelor propuse

	1.
	
	Titlul Legii

Lege pentru modificarea şi completarea art.10 din Legea nr.458/2002 privind calitatea apei potabile

	Nemodificat.
	

	2.
	___
	Articol unic. – Articolul 10 din Legea nr.458/2000, publicată în Monitorul Oficial al României, Partea I, nr.552 din 29 iulie 2002, cu modificările şi completările ulterioare, se modifică şi se completează după cum urmează:
	Articol unic. – Articolul 10 din Legea nr.458/2000 privind calitatea apei potabile, publicată în Monitorul Oficial al României, Partea I, nr.552 din 29 iulie 2002, cu modificările şi completările ulterioare, se modifică şi se completează după cum urmează:

	Pentru respectarea normelor de tehnică legislativă.


	3.

	(4) Punerea în consum a apei potabile îmbuteliate în sticle sau în alte recipiente se face cu respectarea prevederilor legale privind ambalarea şi etichetarea produselor alimentare.”

	1. Alineatul (4) al articolului 10 se modifică şi va avea următorul cuprins:
„(4) Punerea în consum a apei potabile îmbuteliate în sticle sau în alte recipiente se face cu respectarea prevederilor privind ambalarea şi etichetarea produselor alimentare, cu obligaţia înscrierii pe etichetă a conţinutului de nitraţi şi nitriţi în mg/l.”
2. La articolul 10, după alineatul (4) se introduce un nou alineat, alin.(5) cu următorul cuprins:

„(5) Prin excepţie de la prevederile art.3 alin.(1) lit.a), obligaţia prevăzută la alin.(4) se aplică şi pentru apele naturale minerale.”
	1. Alineatul (4) se modifică şi va avea următorul cuprins:

„(4) Punerea în consum a apei potabile îmbuteliate în sticle sau în alte recipiente se face cu respectarea prevederilor privind ambalarea şi etichetarea produselor alimentare, cu obligaţia înscrierii pe etichetă a conţinutului de nitraţi şi nitriţi exprimat în mg/l.”

2. După alineatul (4) se introduce un nou alineat, alin.(5) cu următorul cuprins:

„(5) Prin excepţie de la prevederile art.3 alin.(1) lit.a), obligaţia prevăzută la alin.(4) se aplică şi pentru apele naturale minerale.”

	Pentru o exprimare corectă.


                       În cursul dezbaterii, nu au fost înregistrate amendamente respinse.
                   PREŞEDINTE,
                                                                                                 SECRETAR,
                 Rodica NASSAR                                                                                                       Ion BURNEI
Întocmit,
Livia Spînu – consilier parlamentar

Cristina Bologan – consultant parlamentar

